चाकू लेकर दुकान में घुसे, स्टॉफ को पीटा; महाराष्ट्र में 4 महीने में ऐसी 100 घटनाएं
Maharashtra Pune Koyta Gang Attack Case - Follow Pune Crime News, Headlines Updates On Dainik Bhaskar. महाराष्ट्र के पुणे-पिंपरी शहरों में कोयता गैंग पिछले कुछ दिनों काफी एक्टिव है। हाल ही में पिंपरी शहर में गैंग ने एक मेडिकल स्टोर में घुसकर कर्मचारियों पर हमला कर दिया था
महाराष्ट्र के पुणे-पिंपरी शहरों में कोयता गैंग पिछले कुछ दिनों काफी एक्टिव है। शनिवार को पिंपरी शहर में गैंग ने एक मेडिकल स्टोर में घुसकर कर्मचारियों पर हमला कर दिया था। उन्होंने मेडिकल स्टोर में तोड़फोड़ भी की। इस घटना का वीडियो भी सोशल मीडिया पर वायरल हो रहा है।
47 सेकंड के इस वीडियो में देखा जा सकता है कि कोयता गैंग के छह लोग एक मेडिकल स्टोर में घुसते हैं और स्टॉफ से मारपीट करने लगते हैं। उनके हाथ में बड़े-बड़े चाकू थे और चहरे पर सफेद कपड़ा बांध रखा था। इसके बाद वे स्टॉफ को धमकाते हुए बाहर निकल जाते हैं। मेडिकल स्टोर में घुसने से पहले गैंग ने कामगार नगर इलाके में कुछ वाहनों में भी तोड़फोड़ की थी।
चार महीनों में 100 मामले सामने आए
पुलिस के अधिकारियों का कहना है कि पुणे में भी इस तरह के गिरोह के एक्टिव होने के जानकारी मिली है। पिछले चार महीनों में महाराष्ट्र में ऐसे करीब 100 मामले सामने आए हैं। गैंग के लोग चाकू की तरह दिखने वाले हथियार लेकर लोगों को डराते हैं, इसीलिए इन्हें कोयता गिरोह कहा जाता है।
डिप्टी सीएम देवेंद्र फडणवीस ने जनवरी में पुलिस को इस गिरोह के खिलाफ सख्त कार्रवाई करने का आदेश दिया था। यही नहीं, राज्य की विधानसभा में भी यह मुद्दा उठाया गया था। इसके बाद भी महाराष्ट्र के कुछ जिलों में कोयटा गिरोह अभी भी एक्टिव है।
इसी तरह के हमलों से जुड़ी अन्य खबरें भी पढ़िए...
एड्रेस पूछने की बात पर हुआ विवाद, आरोपियों ने एक युवक को चाकू से गोदा, दूसरे युवक का सिर फोड़ा
मध्यप्रदेश के राजगढ़ में एड्रेस पूछने को लेकर दो पक्षों में कहासुनी हो गई। विवाद इतना बढ़ गया कि एड्रेस पूछने वाले बाइक सवारों ने दो युवकों पर जानलेवा हमला कर दिया। जिसमें एक युवक को पेट मे चाकू मार दिए ,वहीं बीच बचाव करने आए युवक का पत्थर से सिर फोड़ दिया। घटना के बाद बाइक पर सवार अज्ञात आरोपी मौके से फरार हो गए। पढ़ें पूरी खबर...